[{"text_idx": "#000001", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)\nYmchwil ac adolygiadau o ymarfer"}, {"text_idx": "#000002", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)"}, {"text_idx": "#000004", "text": "Sut y gallwn ni helpu plant a\u2019u teuluoedd trwy gyfleusterau ar y we?"}, {"text_idx": "#000006", "text": "I ddeall rhagor am y ffordd yr ymatebodd y sector i\u2019r pandemig yng Nghymru, daeth yr NSPCC a\u0302 chynrychiolwyr gofal cymdeithasol, iechyd, addysg, gwaith ieuenctid, heddluoedd a\u2019r trydydd sector ynghyd ar 5ed Mehefin 2021 i gnoi cil ar arferion gorau asesu a rheoli risgiau diogelu yn ddigidol yn ystod COVID-19. Wedyn, llunion ni gynghorion a chanllawiau ar ffyrdd o leddfu anawsterau a manteisio i\u2019r eithaf ar gyfleoedd ynghylch helpu plant trwy dechnoleg ddigidol."}, {"text_idx": "#000007", "text": "Dangosodd ein gwaith yn eglur y gall fod buddion trwy ddefnyddio technolegau digidol i ymgysylltu a\u0302 theuluoedd."}, {"text_idx": "#000009", "text": "Gall sgyrsiau, sesiynau therapiwtig a chyfarfodydd trwy ffo\u0302n neu fideo deimlo\u2019n llai bygythiol a dwys na chyfarfodydd wyneb yn wyneb mewn swyddfa neu ymweliadau a\u0302 chartref rhywun.Mewn rhai achosion, mae gweithio rhithwir wedi hwyluso rhyngweithio mwy chwareus a\u0302 phlant.Gall fod yn haws i rieni a chynhalwyr ymuno a\u0302 chynadleddau amddiffyn plant ar y we, hefyd."}, {"text_idx": "#000012", "text": "Mae rhai teuluoedd heb gyfleusterau ar-lein, band eang neu gysylltiadau dibynadwy a\u0302\u2019r Rhyngrwyd.Efallai bod cyfleusterau gan rai rhieni ond heb allu fforddio eu trydanu neu eu cysylltu.Gall technoleg arwain at flinder dros amser.Materion cyfrinachedd \u2013 gallai fod yn anodd dod o hyd i fan tawel, preifat lle na all neb arall eu clywed.Gallai fod yn anodd i ymarferwyr ofalu na fydd eu teuluoedd, eu plant neu eu cydbreswylwyr yn clywed sgyrsiau cyfrinachol a phoenus."}, {"text_idx": "#000014", "text": "Llunio cytundeb cydweithio a\u0302 phlant a theuluoedd gan bennu amser a lle pob sesiwn a sut mae cadw cyfrinachedd.Defnyddio amryw ffyrdd o alluogi plant a theuluoedd i fynegi eu barn. Er enghraifft, cyfuniad o alwadau fideo, ffo\u0302n a negeseuon testun. Mae hynny\u2019n arbennig o berthnasol yng nghyd-destun ailagor ac angen gwasanaeth cyfun.Gall ymarferwyr drafod pwysigrwydd cyfrinachedd ar ddechrau sesiynau, gan wneud hynny mewn ffordd ac iaith dringar.Gallan nhw ddefnyddio\u2019r asesiadau diweddaraf o risgiau i drin a thrafod unrhyw faterion ynghylch technoleg ddigidol.Dylai sefydliadau ystyried rhoi clustffonau i ymarferwyr a pharatoi canllawiau am yr arferion gorau i\u2019r rhai sy\u2019n gweithio gartref."}, {"text_idx": "#000015", "text": "Yn ogystal a\u0302 grymuso ymarferwyr, daeth nifer o egwyddorion allweddol eraill i\u2019r amlwg yn ystod ein trafodaeth. Mae cam-drin plant ar-lein yn waeth nag erioed bellach. Mae mwy a mwy o blant bach yn defnyddio\u2019r we ac, yn ogystal a\u0302\u2019u haddysgu ynghylch bod yn saff ar-lein, rhaid eu galluogi i dynnu sylw at unrhyw beth sydd wedi digwydd neu unrhyw sefyllfa lle nad oedden nhw\u2019n teimlo\u2019n ddiogel."}, {"text_idx": "#000016", "text": "At hynny, mae angen canolbwyntio ar ffyrdd o helpu plant i ailddechrau chwarae ar o\u0302l bod yn gaeth i\u2019w cartrefi, gan gynnig amser a lle iddyn nhw wella\u2019n deimladol yn sgi\u0302l cyfnod arbennig o anodd."}, {"text_idx": "#000019", "text": "Cewch afael ar ystod o adnoddau fideo, adnoddau sain a gweminarau ExChange o gynadleddau, seminarau a gweithdai i ymarferwyr. Mae\u2019r adnoddau hyfforddiant hyn yn casglu ac yn rhannu profiadau ac arbenigeddau o ofal cymdeithasol er mwyn cyfoethogi sgiliau yn y maes."}]